Vinger Rotaryklubb

**Referat fra møte 20.09.2016**

President Werner ønsket velkommen og vi klappet for Bjørn Unneland og Lars Henrik Sutterud som hadde hatt bursdager.

**3-minutter:** Per Gunnarfortalte om sin nedtur da han kjøpte ny bilhenger og det midlertidige vognkortet som skal gjelde i en uke enda ikke var erstattet med riktig vognkort etter ett år.

**3-minutter:** Bjørn Unneland minnet om opplegget på Gjemselund til torsdag med servering i

 peisestua.

Foredrag av Svein-Erik Edvardsen:

**«Opplevelser og nedturer og fotballens samfunnsansvar».**

Erling Engebråten introduserte den kjente fotballdommeren. Erling er kollega med Svein-Erik i Fotballforbundet, der han er seksjonsleder for Samfunnsansvar. Erling viste til ei imponerende merittliste.

Edvartsen er fra Hamar, men han flyttet til Lia i Kongsvinger i sommer.

Han er nå 37 år, men han har dømt eliteseriekamper siden han var 23. Han hadde også dømt 200 ishockeykamper før han ble heltids fotballdommmer. Til nå har han dømt 160 eliteseriekamper og bl.a. cupfinalen i 2011.

Han var Fifa-dommer i 2007-2008, men ble så fratatt dette og kom tilbake med Fifadømming i 2013-2016.

Edvartsen holdt et engasjert foredrag om sitt dommerliv med oppturer og nedturer.

Fram til 2008 hadde han bare oppturer som dommer. Selvbildet ble for stort. Etter et par feildømminger og dårlige karakterer for dømming i 2009, måtte han gå i seg selv for å få tilbake selvtilliten og fikk nye oppturer fra 2010.

Han trakk fram en del skremmende mediaoppslag og uttalelser fra profilerte fotballtrenere fra denne vanskelige tida.

Han hadde hatt den erfarne Hamar-dommeren Henry Øberg som mentor. Han hadde vært til stor hjelp og støtte for Edvartsen.

Han fortalte fra en interessant jobb som leder for Samfunnsansvar i Fotballforbundet.

Arbeidet der kan deles i to kategorier:

1. Inkluderingsarbeid blant ungdom med funksjonshemming og blant flyktninger i mottak.
2. Verdiarbeide.

Her er det blant annet viktig å se etter at ikke foreldre «mister hodet».

Her hører også ulike mobbeprosjekter med.

Edvartsen understreket at det var viktig å sette seg mål.

Følgende områder er viktig for å lykkes:

1. Lederegenskaper
2. Konflikthåndtering
3. Kommunikasjon

NB: for første gang tillot presidenten at møtet varte i 20 minutter på overtid uten protester.

Referent: Halvor Noer